PTT จับมือ3รัฐวิสาหกิจ ให้บริการปชช.
ปตท. ร่วม 3 รัฐวิสาหกิจ รวมพลังให้บริการประชาชนร่วมถวายอาลัยในพระราชพิธีถวายพระเพลิง พระบรมศพฯ
20 ต.ค. 2560

นายอรรถพล ฤกษ์พิบูลย์ ประธานเจ้าหน้าที่ปฏิบัติการกลุ่มธุรกิจปิโตรเลียมขั้นปลาย บริษัท ปตท. จำกัด (มหาชน) หรือ PTT ร่วมกับ นายอานนท์ เหลืองบริบูรณ์ ผู้ตรวจราชการกระทรวงคมนาคม รักษาการในตำแหน่งผู้ว่าการรถไฟแห่งประเทศไทย (รฟท.) นายประยูร ช่วยแก้ว รองผู้อำนวยการฝ่ายการเดินรถองค์การ รักษาการในตำแหน่งผู้อำนวยการ องค์การขนส่งมวลชนกรุงเทพ (ขสมก.)
และนายจิรศักดิ์ เยาว์วัชสกุล กรรมการผู้จัดการใหญ่ บริษัท ขนส่ง จำกัด (บขส.) แถลงข่าวความร่วมมือในโครงการ “รวมพลัง ร่วมใจ ให้บริการฟรี” สำหรับผู้เข้าร่วมงานพระราชพิธีถวายพระเพลิงพระบรมศพฯ ช่วงวันที่ 25 – 29 ตุลาคมนี้ โดย ปตท. มอบน้ำมันเชื้อเพลิงให้แก่ทั้ง 3 หน่วยงานเพื่อใช้ในการขนส่งประชาชน ครอบคลุมตั้งแต่วันที่ 22 – 31 ตุลาคม 2560